**GRAD KOPRIVNICA**

**Upute za prijavitelje**

**Javni poziv za sufinanciranje** **znanstvenih publikacija** **od interesa za Grad Koprivnicu u 2023. godini**

Datum objave Poziva:

**01.06.2023.**

Rok za dostavu prijava:

**01.07.2023.**

**Molimo Vas da prije donošenja odluke o prijavljivanju na Javni poziv pročitate tekst Javnog poziva te dobro proučite Upute za prijavitelje.**

Sadržaj

[1. Javni poziv za sufinanciranje znanstvenih publikacija od interesa za Grad Koprivnicu u 2023. godini 3](#_Toc136248524)

[1.1. Okvir za dodjelu financijskih sredstava 3](#_Toc136248525)

[1.2. Ciljevi Javnog poziva i prioriteti za dodjelu sredstava 4](#_Toc136248526)

[2. Osiguranje financijskih sredstava 4](#_Toc136248527)

[3. Formalni uvjeti poziva 4](#_Toc136248528)

[3.1. Prihvatljivi prijavitelji: tko može podnijeti prijavu? 4](#_Toc136248529)

[3.2. Uvjeti za dodjelu financijskih sredstava 5](#_Toc136248530)

[3.3. Kriteriji za dodjelu financijskih sredstava 5](#_Toc136248531)

[3.4. Prihvatljivi partneri na programu i projektu 6](#_Toc136248532)

[3.5. Prihvatljivi troškovi i aktivnosti koji će se financirati ovih Javnih pozivom 6](#_Toc136248533)

[4. Kako se prijaviti 7](#_Toc136248534)

[4.1. Sadržaj Prijavnog obrasca 7](#_Toc136248535)

[4.2. Gdje poslati prijavu? 8](#_Toc136248536)

[4.3. Rok za slanje prijave 8](#_Toc136248537)

[4.4. Kome se obratiti ukoliko imate pitanja? 8](#_Toc136248538)

[5. Procjena prijava i donošenje odluke o dodjeli sredstava 8](#_Toc136248539)

[5.1. Pregled prijava u odnosu na propisane uvjete Javnog poziva 9](#_Toc136248540)

[5.2. Postupak dodjele financijskih sredstava 9](#_Toc136248541)

[5.3. Kriteriji i normativi sufinanciranja programa i projekata 9](#_Toc136248542)

[a. Podnošenje prigovora 10](#_Toc136248543)

[b. Dostava dodatne dokumentacije i ugovaranje 10](#_Toc136248544)

[5. Postupanje s prijavama nakon provedbe Javnog poziva 11](#_Toc136248545)

[6. Modeli plaćanja 11](#_Toc136248546)

[7. Način korištenja odobrenih sredstava, izvještavanja te praćenja korištenja sredstava 12](#_Toc136248547)

[7.1. Praćenje provedbe odobrenih i sufinanciranih programa i projekata 12](#_Toc136248548)

[7.2. Izvještavanje 12](#_Toc136248549)

[7.3. Indikativni kalendar postupka Javnog poziva 13](#_Toc136248550)

# Javni poziv za sufinanciranje znanstvenih publikacija od interesa za Grad Koprivnicu u 2023. godini

Sukladno ovome Javnom pozivu Grad Koprivnica će dodjeljivati financijsku potporu za realizaciju znanstvenih publikacija od interesa za Grad Koprivnicu u 2023. godini, a koja se odnosi na izdavanje znanstvenih časopisa, časopisa za popularizaciju znanosti te znanstvenih knjiga koji se objavljuje na mrežnim stranicama Grada Koprivnice.

Javnim pozivom definiraju se prioriteti i ciljevi, postupak dodjele financijskih sredstava, uvjeti i kriteriji za dodjelu financijskih sredstava, način prijave, rokovi, postupak objave rezultata, postupak podnošenja prigovora, postupanje s prijavama nakon provedbe Javnog poziva, postupak ugovaranja odobrenih sredstava, način korištenja odobrenih sredstava, način izvještavanja te praćenja korištenja sredstava sukladno Zakonu o kulturnim vijećima i financiranju javnih potreba u kulturi.

U okviru ovog Javnog poziva **časopisom** se smatra serijska publikacija koja se objavljuje barem jedanput godišnje u tiskanome i/ili elektroničkome obliku. Časopisi su svrstani u sljedeće dvije kategorije:

* znanstveni časopisi,
* časopisi za popularizaciju znanosti.

**Znanstveni časopisi** su oni u kojima najmanje 60% ukupnoga opsega čini znanstveni dio. U znanstvenome dijelu časopisa sadržaj čine znanstveni članci i nova građa. Znanstveni članci mogu se kategorizirati kao izvorni znanstveni članci, prethodna priopćenja i pregledni radovi. Znanstveni časopisi mogu imati i stručni dio u kome sadržaj čine stručni članci, recenzije, ocjene, prikazi, bibliografije, urednički uvodnici i sl.

**Časopisi za popularizaciju znanosti** su časopisi koji na prikladan način prezentiraju znanstvene teme širokom krugu čitatelja i u kojem takve teme čine najmanje 60% ukupnoga opsega časopisa. Tekstovi se ne kategoriziraju kao tekstovi u znanstvenim časopisima i objavljuju se isključivo na hrvatskome jeziku. Jedan časopis može biti klasificiran samo u jednu od navedenih skupina, a uredništvo časopisa mora se prilikom prijave samostalno izjasniti prijavljuje li znanstveni časopis ili časopis za popularizaciju znanosti te u koje područje znanosti on pripada.

**Znanstvenom knjigom** smatra se:

* znanstvena knjiga jednog ili više autora koja donosi rezultate znanstvenih istraživanja;
* znanstvena urednička knjiga (zbornik radova jednog ili više autora, zbornik radova sa znanstvenog skupa i sl.).

## Okvir za dodjelu financijskih sredstava

Financijska potpora dodjeljuje se sukladno planiranim financijskim sredstvima u Proračunu Grada Koprivnice.

Maksimalan iznos financijske potpore za publikaciju predlaže Kulturno vijeće Grada Koprivnice (u daljnjem tekstu: Vijeće) sukladno ostvarenim bodovima.

Iznos financijske potpore koji se može tražiti od Grada Koprivnice može biti do **3.200,00** **eura / 24.110,40 kuna** po prijavljenom časopisu/knjizi.

Prijavitelji na ovaj Javni poziv mogu maksimalno podnijeti dvije prijave pod uvjetom da se jedna prijava odnosi na sufinanciranje časopisa, a druga na sufinanciranje knjige. Prijave se mogu podnijeti pod uvjetom da za 2023. godinu nisu ostvarile sufinanciranje programa/projekta po ***Javnom pozivu za predlaganje programa javnih potreba u kulturi Grada Koprivnice za 2023. godinu.***

## Ciljevi Javnog poziva i prioriteti za dodjelu sredstava

**Opći cilj** Javnog poziva je omogućiti kvalitetnije i bogatije znanstvene sadržaje građanima Koprivnice pružanjem financijske potpore za realizaciju znanstvenih publikacija na području Grada Koprivnice, a u smislu zadovoljenja javnih potreba u kulturi, te promocije i razvoja Grada Koprivnice na području znanosti.

**Specifični cilj** Javnog poziva je realizacija znanstvenih publikacija od interesa za Grad Koprivnicu u 2023. godini radi očuvanja i promicanja znanosti kroz povećanu dostupnost znanstvenih djela, afirmaciju pisane riječi i lokalnih autora koji pišu znanstvene časopise, časopise za popularizaciju znanosti i znanstvene knjige.

**Općenito:**

Poželjno je da prijavitelj nastoji osigurati dio sredstava za financiranje prijavljenog programa ili projekta i iz drugih (javnih ili privatnih) izvora financiranja.

**Nije dozvoljeno dvostruko financiranje istih aktivnosti u pojedinoj prijavi.**

Kroz ovaj Javni poziv mogu biti sufinancirane samo one prijave koje u postupku ocjene ostvare najmanje 50% od maksimalnog broja mogućih bodova.

# Osiguranje financijskih sredstava

Rok provedbe programa i projekta je do 31.12.2023. godine.

Grad Koprivnica može osigurati sredstva samo za znanstvene publikacije koje se u cijelosti izvrše do roka predviđenog ugovorom, odnosno do 31.12.2023. godine. Izvješće o provedbi i financijsko izvješće treba se dostaviti u roku od 30 dana od završetka provedbe, odnosno najkasnije do 15.12.2023. Ukoliko provedba traje tijekom prosinca 2023., izvješća je potrebno dostaviti najkasnije do 15.1.2024.

# Formalni uvjeti poziva

## Prihvatljivi prijavitelji: tko može podnijeti prijavu?

Prihvatljivim prijaviteljima smatra se prijavitelj koji udovoljava jednoj od kategorija:

* sve pravne osobe upisane u odgovarajući registar koje redovno objavljuju godišnja financijska izvješća i koje su registrirane za nakladničku (izdavačku) djelatnost,
* fizičke osobe.

Prijavitelji moraju biti upisani u odgovarajući nadležni registar/zajednicu ili drugo udruženje kojim se dokazuje njihov status.

**Ustanove u kulturi nisu prihvatljivi prijavitelji u okviru ovog Javnog poziva.**

Nisu prihvatljivi prijavitelji koji su za 2023. godinu ostvarili sufinanciranje programa/projekta po Javnom pozivu za predlaganje programa javnih potreba u kulturi Grada Koprivnice za 2023. godinu iz područja nakladničke djelatnosti.

## Uvjeti za dodjelu financijskih sredstava

* prijava koja ostvari minimalno 50% ocjene prema Obrascu procjene kvalitete,
* proračun prijave temelji se na realnim i stvarnim cijenama,
* prijavljeno je izdavanje znanstvenih časopisa / časopisa za popularizaciju znanosti / znanstvenih knjiga,
* da prijava zadovoljava potrebe građana i javne potrebe od interesa Grada Koprivnice i Podravinu,
* da prijava nije na drugi način sufinancirana iz Proračuna Grada Koprivnice za 2023. godinu,
* nositelj programa/projekta će osigurati promociju i vidljivost istog u javnosti,
* predložene aktivnosti mogu se završiti u vremenu trajanja programa/projekta,
* program/projekt je sukladan prioritetima Javnog poziva,
* da je prijavitelj u potpunosti izvršio sve ugovorene obveze ranije sufinanciranih programa/projekata iz Proračuna Grada Koprivnice i da nema dugovanje prema Gradu Koprivnici s bilo koje osnove.

## Kriteriji za dodjelu financijskih sredstava

* kvaliteta sadržaja, izvrsnost, kreativnost, inovativnost i edukativnost znanstvene publikacije,
* neposredna društvena korist za lokalnu zajednicu te doprinos razvoju znanosti na području Grada Koprivnice,
* vrsta znanstvene publikacije i značaj za razvoj pojedinih znanstvenih područja,
* programski kontinuitet izlaženja ili doprinos u novoobjavljenoj publikaciji,
* suradnja na lokalnoj, regionalnoj, nacionalnoj i međunarodnoj razini,
* ekonomičnost i provedivost programa, uključujući i ostale izvore financiranja i kvaliteta razrade financijskog plana/troškovnika,
* stručne reference podnositelja, autora, suradnika i voditelja programa i projekta, kvaliteta dosadašnjeg rada, uspjesi i iskustvo u provođenju programa i projekta prijavitelja.

## Prihvatljivi partneri na programu i projektu

U slučaju kada prijavitelj ima partnere, minimalno jedan partner mora biti s područja Koprivničko-križevačke županije.

Partnerstvo ili suradnja ne podrazumijeva samo potpisivanje Izjave o partnerstvu. Partnerstvo ili suradnja podrazumijeva uspostavljeno povjerenje, zajedničku analizu potreba u lokalnoj zajednici, zajedničko utvrđivanje uloga i zadataka partnera, odnosno doprinos partnera provedbi.

Prijavitelj i partner prijavi trebaju priložiti popunjenu, potpisom odgovorne osobe te pečatom ovjerenu Izjavu o partnerstvu.

Izjavu popunjava i potpisuje partner.

## Prihvatljivi troškovi i aktivnosti koji će se financirati ovih Javnih pozivom

Sredstvima Javnog poziva mogu se financirati samo stvarni i prihvatljivi troškovi, nastali provođenjem programa/projekta ili aktivnosti u vremenskom razdoblju naznačenom u ovim Uputama za prijavitelje.

Prilikom procjene programa/projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

U **prihvatljive troškove** objavljivanja znanstvenih publikacija ulaze:

* tisak;
* grafičko oblikovanje (prijelom);
* priprema tekstova (lektura, korektura, prijevod, uređivanje bibliografije i sl.);
* drugi opravdani troškovi prema posebnom obrazloženju.

U **neprihvatljive troškove** spadaju:

* troškovi kamata na dug;
* kazne, troškovi sudskih sporova i financijske globe;
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* plaćanje neoporezivih bonusa zaposlenima;
* bankovne pristojbe za otvaranje i vođenje računa;
* naknade za financijske transfere i druge pristojbe u potpunosti financijske prirode;
* troškovi koji su već bili financirani iz javnih izvora, odnosno troškovi koji se u vrijeme trajanja programa i projekta financiraju iz drugih izvora;
* troškovi koji nisu predviđeni Ugovorom;
* donacije u dobrotvorne svrhe;
* zajmovi drugim organizacijama ili pojedincima;
* doprinosi u naravi - nefinancijski doprinosi (robe ili usluge) od trećih strana koji ne obuhvaćaju izdatke za prijavitelja;
* drugi troškovi koji nisu u neposrednoj povezanosti s aktivnostima i ciljevima programa i projekta.

**Sufinancirat će se troškovi prijave koji su nastali od 1. siječnja 2023. do 31. prosinca 2023. godine.**

# Kako se prijaviti

Prijava se smatra potpunom ukoliko sadrži sve propisane prijavne obrasce i obvezne priloge kako je navedeno u Javnom pozivu:

1. **Obvezna dokumentacija za prijavu je:**
   1. **Prijavni obrazac** propisno (potpuno) ispunjen, ovjeren i potpisan
2. **Neobavezna dokumentacija koja se može priložiti na Javni poziv:** 
   1. Neobvezujuća ponuda tiskare / izdavača,
   2. Životopis autora,
   3. Životopis podnositelja ili odgovorne osobe podnositelja zahtjeva (kada autor nije podnositelj),
   4. Bibliografija autora (popis prethodno tiskanih djela ili izjava ako autor nema prethodno tiskana djela),
   5. Obrazac Izjave o partnerstvu,
   6. Zapisi, publikacije, novinski članci te ostali materijali koji prikazuju rad prijavitelja i u izravnoj su vezi s prijavom na Javni poziv,

U slučaju podnošenja dvije (2) prijave, svaka prijava podnosi se zasebno u zasebnoj koverti.

1. Grad Koprivnica neće razmatrati prijave:

* koje ne ispunjavaju tražene uvjete sukladno tekstu Javnog poziva i Uputa za prijavitelje
* koje nisu dostavljene na propisanim obrascima s ispunjenim propisanim obvezujućim sadržajem označenim na obrascima,
* koje su dostavljene izvan propisanoga roka.

Grad Koprivnica zadržava pravo zatražiti dodatna pojašnjenja ili dokumentaciju radi kvalitetne i stručne ocjene zahtjeva. Zahtjeve podnositelja koji nisu dostavili traženu dopunu u traženom roku neće se dalje razmatrati.

## Sadržaj Prijavnog obrasca

Prijavni obrazac prijave dio je obvezne dokumentacije. Sadrži podatke o prijavitelju, partneru te sadržaju prijave koja se predlaže za financijsku potporu. Također, sadrži podatke o svim troškovima prijave te o bespovratnim sredstvima koja se traže od davatelja.

Obrazac u kojem nedostaje propisan obvezujući sadržaj označen na obrascu neće biti uzet u razmatranje.

Obrazac je potrebno ispuniti isključivo korištenjem računala. Rukom ispisani obrasci neće biti uzeti u razmatranje.

## Gdje poslati prijavu?

Prijava se podnosi poštom ili osobno u papirnatom obliku na adresu:

**Grad Koprivnica**

**Zrinski trg 1**

**48000 Koprivnica**

**s naznakom „Javni poziv za financijsku potporu za izdavanje znanstvenih publikacija u 2023. godini“ – Ne otvaraj**

Na poleđinu omotnice obavezno navesti naziv prijavitelja.

Prijavitelji na ovaj Javni poziv mogu maksimalno podnijeti **dvije (2) prijave** pod uvjetom da se jedna prijava odnosi na sufinanciranje časopisa, a druga na sufinanciranje knjige. Prijave se moraju dostaviti svaka zasebno u zasebnim kovertama. Prijave se mogu podnijeti pod uvjetom da za 2023. godinu nisu ostvarile sufinanciranje programa/projekta po Javnom pozivu za predlaganje programa javnih potreba u kulturi Grada Koprivnice za 2023. godinu.

## Rok za slanje prijave

**Rok za prijavu na Javni poziv je 01. srpnja 2023. godine.**

Prijava je dostavljena u roku ako je na prijavnom žigu razvidno da je zaprimljena u pošti do kraja datuma koji je naznačen kao rok za prijavu na Javni poziv.

U slučaju da je prijava dostavljena osobno u pisarnicu Grada Koprivnice, prijavitelju će biti izdana potvrda o točnom vremenu prijema.

Sve prijave poslane izvan roka neće biti uzete u razmatranje.

## Kome se obratiti ukoliko imate pitanja?

Sva pitanja vezana uz Javni poziv mogu se postaviti isključivo elektroničkim putem i slanjem upita na sljedeću adresu: [drustvene.djelatnosti@koprivnica.hr](mailto:drustvene.djelatnosti@koprivnica.hr) i to najkasnije 10 dana prije isteka Javnog poziva.

Odgovori na pojedine upite u najkraćem mogućem roku poslati će se izravno na adrese onih koji su pitanja postavili.

U svrhu osiguravanja ravnopravnosti svih potencijalnih prijavitelja, davatelj sredstava ne može dati prethodna mišljenja o prihvatljivosti prijavitelja, partnera aktivnosti ili troškova navedenih u prijavi.

# Procjena prijava i donošenje odluke o dodjeli sredstava

Sve pristigle prijave i zaprimljene prijave proći će kroz sljedeću proceduru:

## Pregled prijava u odnosu na propisane uvjete Javnog poziva

Pri otvaranju zaprimljenih prijava provjerit će se propisani uvjeti Javnog poziva.

Nakon provjere svih pristiglih i zaprimljenih prijava u odnosu na propisane uvjete Javnog poziva, izrađuje se popis svih prijavitelja koji su zadovoljili propisane uvjete, čije se prijave upućuju na procjenu kvalitete Kulturnom vijeću Grada Koprivnice, kao i popis svih prijavitelja koji nisu zadovoljili propisane uvjete Javnog poziva.

## Postupak dodjele financijskih sredstava

Kulturno vijeće Grada Koprivnice stručno vrednuje i ocjenjuje programe i projekte prijavljene na Javni poziv slijedeći ciljeve Javnog poziva kao i specifičnosti znanstvenih publikacija.

Temeljem provedene ocjene prijava koje su zadovoljile propisane uvjete Javnog poziva, Kulturno vijeće Grada Koprivnice će sastaviti prijedlog liste odabranih programa i projekata, prema bodovima koje su postigli u procesu ocjene. Prijedlog liste sastoji se o prijava rangiranih prema broju bodova, čiji zatraženi iznos zajedno ne premašuje ukupni planirani iznos osiguranih sredstava u Proračunu grada Koprivnice. Prijedlog liste dostavlja se upravnom odjelu Grada Koprivnice nadležnom za kulturu.

## Kriteriji i normativi sufinanciranja programa i projekata

Pri stručnom vrednovanju prijedloga programa i projekata Kulturno vijeće primjenjuje kriterije. Kriteriji su određeni u korelaciji s brojem bodova tako da maksimalan broj bodova koji određeni program i projekt može postići iznosi 100 bodova, kako slijedi:

**1.Vrsta znanstvene publikacije i značaj za razvoj pojedinih znanstvenih područja (do 20** bodova)

*Kriterij se odnosi na znanstveni sadržaj, izričaj. Kriterij propituje znanstvenu vrijednost i doprinos programa/projekta djelatnosti kojoj pripada. Vrednovanjem ovog kriterija odgovara se na pitanje „Što?“ je sam projekt, kolika je njegova kvaliteta i značaj.*

**2. Programski kontinuitet izlaženja ili doprinos u novoobjavljenoj publikaciji (20 bodova)**

*Ovaj kriterij odnosi se na održivost, dugoročni značaj programa/projekta za razvoj djelatnosti te utjecaj na popularizaciju i razvoj znanosti na području grada Koprivnice i Podravine.*

**3. Suradnja na lokalnoj, regionalnoj, nacionalnoj i međunarodnoj razini (20 bodova)**

*Ovaj kriterij odnosi se na vrednovanje programa/projekta u aspektu suradnje i partnerstva* *na realizaciji znanstvene publikacije na lokalnoj, regionalnoj, nacionalnoj i međunarodnoj razini.*

**4. Ekonomičnost i provedivost programa, uključujući i ostale izvore financiranja i kvaliteta razrade financijskog plana/troškovnika, ( do 20 bodova)**

*Kriterij se odnosi na vrednovanje programa/projekta kao funkcionalne cjeline koja mora nadići sam znanstveni sadržaj, koji je osnova. Program/projekt mora imati jasne elemente organizacije, financija, promocije, vremenskog slijeda. Pritom prednost daje sufinanciranje iz drugih izvora.*

**5. stručne reference podnositelja, autora, suradnika i voditelja programa/projekta, kvaliteta dosadašnjeg rada, uspjesi i iskustvo u provođenju programa/projekta prijavitelja (do 20 bodova)**

*Ovaj kriterij odnosi se na pružanje podataka o kvalifikacijama podnositelja, osobnim autorskim kvalifikacijama, odnosno kvalifikacijama urednika koji bi trebali biti predstavljeni kroz obavezni životopis, priloge iz medije, potvrde i slično.*

Grad i Vijeće za vrednovanje zadržavaju pravo zatražiti dodatna pojašnjenja ili dokumentaciju radi kvalitetne i stručne ocjene zahtjeva. Podnositelji zahtjeva su obvezni u sklopu obrasca zahtjeva dostaviti valjanu e-mail adresu i kontakt broj. Odgovornost je podnositelja zahtjeva redovito pratiti primitak e-poruka putem poštanskog sandučića, uključujući i bezvrijednu poštu. Zahtjeve podnositelja koji nisu dostavili traženu dopunu u traženom roku neće se dalje razmatrati.

**Programi/projekti sufinancirati će se prema ostvarenim bodovima kako slijedi:**

|  |  |
| --- | --- |
| 50% - 59% - ostvarenih bodova | mogu ostvariti najviše do 40% sufinanciranja prihvatljivog iznosa proračuna |
| 60% - 69% - ostvarenih bodova | mogu ostvariti najviše do 60% sufinanciranja prihvatljivog iznosa proračuna |
| 70% - 79% - ostvarenih bodova | mogu ostvariti najviše do 80% sufinanciranja prihvatljivog iznosa proračuna |
| 80% - 100% - ostvarenih bodova | mogu ostvariti najviše do 100% sufinanciranja prihvatljivog iznosa proračuna |

## Podnošenje prigovora

Prijavitelji koji su nezadovoljni Odlukom o dodjeli financijskih sredstava imaju pravo podnijeti prigovor.

Prigovor protiv Odluke o dodjeli financijskih sredstava podnosi se u pisarnicu Grada Koprivnice neposredno ili putem maila [pisarnica@koprivnica.hr](mailto:pisarnica@koprivnica.hr).

Datum do kojeg se može podnijeti prigovor objavljuje se zajedno s Odlukom o dodjeli financijskih sredstava na mrežnim stranicama Grada Koprivnice.

Prigovor na Odluku o dodjeli financijskih sredstava razmatra Kulturno vijeće Grada Koprivnice.

Kulturno vijeće Grada Koprivnice podnosi prijedlog rješavanja prigovora gradonačelniku Grada Koprivnice.

Grad Koprivnica dužan je dostaviti odgovor na prigovor u roku od 30 dana od dana podnošenja prigovora.

## Dostava dodatne dokumentacije i ugovaranje

Kako bi se izbjegli dodatni nepotrebni troškovi prilikom prijave na Javni poziv, Grad Koprivnica tražiti će dodatnu dokumentaciju isključivo od onih prijavitelja koji su, temeljem postupka procjene prijava, ušli na prijedlog liste odabranih programa i projekata za dodjelu financijskih sredstava.

**Dodatna dokumentacija koja može biti zatražena:**

1. Potvrda porezne uprave o nepostojanju duga,
2. Uvjerenje o nekažnjavanju,
3. Izjava o nepostojanju dvostrukog financiranja,
4. Potvrda Grada Koprivnice o nepostojanju duga (Grad Koprivnica po službenoj dužnosti će tražiti potvrdu).

Provjeru dodatne dokumentacije vrši nadležni upravni odjel Grada Koprivnice. Ukoliko prijavitelj ne dostavi traženu dodatnu dokumentaciju u roku od 10 dana, njegova prijava će se odbaciti kao nepotpuna, a time i nevažeća.

Ukoliko se provjerom dodatne dokumentacije ustanovi da neki od prijavitelja ne ispunjavaju tražene uvjete Javnog poziva, njegova prijava neće se razmatrati za postupak ugovaranja financiranja.

Nadležni upravni odjel Grada Koprivnice nakon provjere dodatne dokumentacije, dostavlja gradonačelniku konačnu listu odobrenih programa i projekata za dodjelu sredstava, na temelju koje gradonačelnik Grada Koprivnice donosi odluku s konačnom listom programa i projekata kojima se odobravaju i ne odobravaju financijska sredstva.

Odluka o dodjeli financijskih sredstava donosi se u roku od 90 dana od dana donošenja Proračuna Grada Koprivnice za 2023. godinu.

Odluka o dodjeli financijskih sredstava s popisom odobrenih i odbijenih programa i projekata objavljuje se na mrežnim stranicama Grada Koprivnice.

Okvirni broj planiranih sklopljenih ugovora je 5.

Grad Koprivnica zadržava pravo mijenjanja broja planiranih sklopljenih ugovora.

Grad Koprivnica zadržava pravo izmjene uvjeta i kriterija utvrđenih ugovorom u slučaju nastupanja izvanrednih okolnosti o čemu će uz obrazloženje pravodobno obavijestiti korisnike sredstava.

# Postupanje s prijavama nakon provedbe Javnog poziva

Svi dokumenti vezani uz prijave za financiranje javnih potreba u kulturi biti će odloženi i čuvani u skladu s propisima o zaštiti i očuvanju dokumentarnog i arhivskog gradiva te se ne vraćaju prijaviteljima.

# Modeli plaćanja

Odobrena financijska sredstva korisnicima, a po dostavi Zahtjeva za isplatom sredstava isplaćuju se kako slijedi:

1. za iznos do 3,200,00 EUR (24.110,40 kuna) – 100% Financijskih sredstava - u roku od 30 dana od dana dostave Zahtjeva za isplatom sredstava,

Obrazac Zahtjeva za isplatom sredstava sastavni je dio ovog Javnog poziva.

# Način korištenja odobrenih sredstava, izvještavanja te praćenja korištenja sredstava

## Praćenje provedbe odobrenih i sufinanciranih programa i projekata

Odobrena sredstva moraju se koristiti namjenski, uz poštovanje ugovorenih rokova izvršenja programa i projekta te ugovorenih rokova dostave obračunskih situacija i završnog izvješća.

Grad će u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu sufinanciranih programa i projekata korisnika.

Praćenje će se vršiti na dva načina: odobravanjem opisnih i financijskih izvješća korisnika te kontrolom „na licu mjesta“ od strane službenika Grada Koprivnice, u prethodnom dogovoru s prijaviteljem.

## Izvještavanje

U skladu s ugovorenim rokom, završno programsko i projektno i financijsko izvješće izrađuje se na Obrascu za izradu izvješća o izvršenom programu/projektu u 2023. godini koji će biti objavljen naknadno, a prije donošenja Odluke o dodjeli financijskih sredstava.

Uz izvještaj dostavljaju se popratni materijali kao što su isječci iz novina, video zapisi, fotografije i slično.

Grad Koprivnica ima pravo koristiti izvješće i programski i projektni materijal korisnika financijskih sredstava za potrebe povećavanja vidljivosti kulturnih aktivnosti i primjera dobre prakse putem mrežnih stranica i publikacija.

U financijskom izvješću navode se cjelokupni troškovi programa i projekta, neovisno o tome iz kojeg su izvora sufinancirani, s naznakom koje troškove sufinancira Grad. Obavezno se dostavljaju svi dokazi o nastanku troška, uz naznaku troška podmirenog iz sredstava Grada Koprivnice (R1 računi, ugovori o djelu, ugovori o autorskom honoraru, studentski ugovori, obračuni honorara ili plaća) te dokazi o plaćanju (preslike naloga o prijenosu, blagajnička izvješća, izvodi sa žiro računa).

Ako korisnik sredstava nenamjenski koristi sredstva, ne izvrši program/projekt ili ne podnese propisana izvješća, dužan je vratiti primljena sredstva zajedno sa zakonskim zateznim kamatama obračunatim od dana primitka sredstava. Ako korisnik financijskih sredstava dostavi izvješća izvan ugovorenog roka ili dostavi nepotpuno izvješće, Grad Koprivnica nije dužan podmiriti preostali dio ugovorenih sredstava.

Grad Koprivnica zadržava pravo praćenja izvršenja programa i projekta korisnika financijskih sredstava te kontrole namjenskog korištenja sredstava do dvije godine nakon završetka programa i projekta.

Korisnik financijskih sredstava obvezan je u svim tiskanim i elektroničkim materijalima kao i medijskim objavama na vidljivom mjestu istaknuti grb i naziv Grada Koprivnice kao institucije koja sufinancira program i projekt koji je predmet ugovora.

## Indikativni kalendar postupka Javnog poziva

|  |  |
| --- | --- |
| Faze postupka Javnog poziva | Rok |
| Rok za slanje prijava | Srpanj 2023. |
| Rok za procjenu prijave koje su zadovoljile propisane uvjete Javnog poziva | Srpanj 2023. |
| Rok za procjenu prijava Povjerenstva za ocjenjivanje | Srpanj 2023. |
| Rok za objavu privremene odluke o dodjeli financijskih sredstava i slanje obavijesti prijaviteljima | Srpanj 2023. |
| Rok završetka pregovaranja | Kolovoz 2023. |
| Rok za donošenje Zaključka o odobravanju financijskih sredstava | Kolovoz 2023. |
| Rok za ugovaranje | Kolovoz 2023. |